
背誦內容

注：
紅色：背錯
綠色：背漏

《大學》背誦：
1、 所謂治國必先齊其家者，其家不可教，而能教人者，無之。故君子不出家而成教於國。
孝者，所以事君也；弟者，所以事長也；慈者，所以使眾也。《康誥》曰：「如保赤子」，心誠求之，雖不中，不遠矣。未有學養子而後嫁者也。
一家仁，一國興仁；一家讓，一國興讓；一人貪戾，一國作亂；其機如此。此謂一言僨事，一人定國。堯舜率天下以仁，而民從之；桀紂率天下以暴，而民從之。其所令反其所好，而民不從。是故君子有諸己，而後求諸人；無諸己，而後非諸人。所藏乎身不恕，而能喻諸人者，未之有也。故治國在齊其家。

2、 所謂誠其意者，毋自欺也，如惡惡臭，如好好色，此之謂自謙，故君子必慎其獨也。小人閑居為不善，無所不至，見君子而後厭然，掩其不善，而著其善。人之視己，如見其肺肝然，則何益矣！此謂誠於中，形於外，故君子必慎其獨也。曾子曰：「十目所視，十手所指，其嚴乎！」富潤屋，德潤身，心廣體胖，故君子必誠其意。

3、 大學之道，在明明德，在親民，在止於至善。知止而後有定，定而後能靜，靜而後能安，安而後能慮，慮而後能得。物有本末，事有終始，知所先後，則近道矣。
古之欲明明德於天下者，先治其國；欲治其國者，先齊其家；欲齊其家者，先修其身；欲修其身者，先正其心；欲正其心者，先誠其意；欲誠其意者，先致其知，致知在格物。物格而後知至，知至而後意誠，意誠而後心正，心正而後身修，身修而後家齊，家齊而後國治，國治而後天下平。
自天子以至於庶人，壹是皆以修身為本。其本亂而末治者，否矣；其所厚者薄，而其所薄者厚，未之有也！此謂知本，此謂知之至也。
 
《中庸》背誦：
1、 自誠明，謂之性；自明誠，謂之教。誠則明矣，明則誠矣。
唯天下至誠，為能盡其性；能盡其性，則能盡人之性；能盡人之性，則可以盡物之性；能盡物之性，則可以贊天地之化育；可以贊天地之化育，則可以與天地參矣。

2、 天命之謂性，率性之謂道，修道之謂教。道也者，不可須臾離也，可離，非道也。
是故君子戒慎乎其所不睹，恐懼乎其所不聞。莫見乎隱，莫顯乎微。故君子慎其獨也。
喜怒哀樂之未發，謂之中；發而皆中節，謂之和；中也者，天下之大本也；和也者，天下之達道也。致中和，天地位焉，萬物育焉。
仲尼曰：「君子中庸，小人反中庸。君子之中庸也，君子而時中；小人之中庸也，小人而無忌憚也。」

3、 子曰（多背的）君子素其位而行，不願乎其外。素富貴，行乎富貴；素貧賤，行乎貧賤；素夷狄，行乎夷狄；素患難，行乎患難：君子無入而不自得焉。
在上位，不陵下；在下位，不援上。正己而不求於人，則無怨。上不怨天，下不尤人。故君子居易以俟命，小人行險以徼幸。」
子曰：「射有似乎君子，失諸正鵠，反求諸其身。」

4、 哀公問政。子曰：「文武之政，布在方策，其人存，則其政舉；其人亡，則其政息。人道敏政，地道敏樹。夫政也者，蒲盧也。故為政在人，取人以身，修身以道，修道以仁。仁者，人也，親親為大；義者，宜也，尊賢為大。親親之殺，尊賢之等，禮所生也。在下位，不獲乎上，民不可得而治矣！故君子不可以不修身；思修身，不可以不事親；思事親，不可以不知人；思知人，不可以不知天。
天下之達道五，所以行之者三，曰：君臣也，父子也，夫婦也，昆弟也，朋友之交也，五者，天下之達道也。知、仁、勇，三者，天下之達德也，所以行之者，一也。

《論語》背誦：
1、〈里仁第四〉  
子曰：「里仁為美。擇不處仁，焉得知？」
子曰：「不仁者不可以久處約，不可以長處樂。仁者安仁，知者利仁。」
子曰：「唯仁者能好人，能惡人。」
子曰：「苟志於仁矣，無惡也。」
子曰：「富與貴，是人之所欲也，不以其道，得之不處也；貧與賤，是人之所惡也，不以其道，得之不去也。君子去仁，惡乎成名？君子無終食之間違仁，造次必於是，顛沛必於是。」
子曰：「我未見好仁者，惡不仁者。好仁者，無以尚之；惡不仁者，其為仁矣，不使不仁者加乎其身。有能一日用其力於仁矣乎？我未見力不足者。蓋有之矣，我未之見也。」
子曰：「人之過也，各於其黨。觀過，斯知仁矣。」
子曰：「朝聞道，夕死可矣。」
子曰：「士志於道，而恥惡衣惡食者，未足與議也。」
子曰：「君子之於天下也，無適也，無莫也，義之與比。」

2、〈述而第七〉 
子曰：「述而不作，信而好古，竊比於我老彭。」
子曰：「默而識之，學而不厭，誨人不倦，何有於我哉？」
子曰：「德之不脩，學之不講，聞義不能徙，不善不能改，是吾憂也。」
子之燕居，申申如也，夭夭如也。
子曰：「甚矣吾衰也！久矣，吾不復夢見周公。」
子曰：「志於道，據於德，依於仁，遊於藝。」
子曰：「自行束脩以上，吾未嘗無誨焉。」
子曰：「不憤不啟，不悱不發，舉一隅不以三隅反，則不復也。」

3、〈學而第一〉 
子曰：「學而時習之，不亦說乎？有朋自遠方來，不亦樂乎？人不知而不慍，不亦君子乎？」
有子曰：「其為人也孝弟，而好犯上者，鮮矣；不好犯上，而好作亂者，未之有也。君子務本，本立而道生。孝弟也者，其為仁之本與！」
子曰：「巧言令色，鮮矣仁！」
曾子曰：「吾日三省吾身：為人謀而不忠乎？與朋友交而不信乎？傳不習乎？」
子曰：「道千乘之國：敬事而信，節用而愛人，使民以時。」
子曰：「弟子入則孝，出則弟，謹而信，汎愛眾，而親仁。行有餘力，則以學文。」
子夏曰：「賢賢易色，事父母，能竭其力，事君，能致其身，與朋友交，言而有信。雖曰未學，吾必謂之學矣。」
子曰：「君子不重則不威，學則不固。主忠信，無友不如己者，過則勿憚改。」
曾子曰：「慎終追遠，民德歸厚矣。」


《孟子》背誦：
1、〈盡心章句上〉 
孟子曰：「孔子登東山而小魯，登太山而小天下。故觀於海者難為水，遊於聖人之門者難為言。觀水有術，必觀其瀾。日月有明，容光必照焉。流水之為物也，不盈科不行；君子之志於道也，不成章不達。」

2、〈告子章句上〉
孟子曰：「無或乎王之不智也，雖有天下易生之物也，一日暴之、十日寒之，未有能生者也。吾見亦罕矣，吾退而寒之者至矣，吾如有萌焉，何哉？今夫弈之為數，小數也；不專心致志，則不得也。弈秋，通國之善弈者也。使弈秋誨二人弈，其一人專心致志，惟弈秋之為聽。一人雖聽之，一心以為有鴻鵠將至，思援弓繳而射之，雖與之俱學，弗若之矣。為是其智弗若與？曰：非然也。」

3、〈離婁章句上〉
孟子曰：「不仁者可與言哉？安其危而利其菑。樂其所以亡者，不仁而可與言，則何亡國敗家之有？有孺子歌曰：『滄浪之水清兮，可以濯我纓；滄浪之水濁兮，可以濯我足。』孔子曰：『小子聽之！清斯濯纓，濁斯濯足矣，自取之也。』夫人必自侮，然後人侮之；家必自毀，而後人毀之；國必自伐，而後人伐之。《太甲》曰：『天作孽，猶可違；自作孽，不可活。』此之謂也。」

4、〈公孫醜章句上〉
孟子曰：「人皆有不忍人之心。先王有不忍人之心，斯有不忍人之政矣。以不忍人之心，行不忍人之政，治天下可運之掌上。
所以謂人皆有不忍人之心者，今人乍見孺子將入於井，皆有怵惕惻隱之心。非所以內交於孺子之父母也，非所以要譽於鄉黨朋友也，非惡其聲而然也。由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。惻隱之心，仁之端也；羞惡之心，義之端也；辭讓之心，禮之端也；是非之心，智之端也。人之有是四端也，猶其有四體也。有是四端，而自謂不能者，自賊者也；謂其君不能者，賊其君者也。

經文淺釋

經文：
孟子曰：「人皆有不忍人之心。先王有不忍人之心，斯有不忍人之政矣。以不忍人之心，行不忍人之政，治天下可運之掌上。
所以謂人皆有不忍人之心者，今人乍見孺子將入於井，皆有怵惕惻隱之心。非所以內交於孺子之父母也，非所以要譽於鄉黨朋友也，非惡其聲而然也。由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。惻隱之心，仁之端也；羞惡之心，義之端也；辭讓之心，禮之端也；是非之心，智之端也。人之有是四端也，猶其有四體也。有是四端，而自謂不能者，自賊者也；謂其君不能者，賊其君者也。

淺釋：
人皆有不忍人之心。先王有不忍人之心，斯有不忍人之政矣。治天下可運之掌上。
每個人都有不忍去害人的心，先王他有不忍害人之心，他就會有不忍害人的政策。所以說他治理天下就好像把一個丸子放在手上，旋轉一樣那麼容易，所以治理天下就會非常有把握。

所以謂人皆有不忍人之心者，今人乍見孺子將入於井，皆有怵惕惻隱之心。
所以每個人都有不忍害人之心。然後這裡舉了一個例子，現在有一個人突然看到了一個孩子馬上就要掉入井中，都有害怕同情的心，然後想要去幫助，就是有同情之心，然後把他解救上來，交給他的父母或者親人。
非所以內交於孺子之父母也，非所以要譽於鄉黨朋友也，非惡其聲而然也。
不是為了要結交他的父母。也不是要在鄉黨鄰里之間去獲得一些聲譽或者名聲，也就是說不是為了沽名釣譽。不是害怕自己不去救那個孩子，自己會有不好的名聲。

由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。
從這裡可以看得出來，如果這個人沒有惻隱之心，沒有羞惡之心，也就是沒有那種羞恥的心，惻隱就是同情的意思，沒有辭讓，就是沒有謙讓、退讓的心，然後就是沒有是非對錯的心，那麼他這個做人的，非人也，說的直白一點就是他不配做個人，還沒有做到人的那種境界。

惻隱之心，仁之端也；羞惡之心，義之端也；辭讓之心，禮之端也；是非之心，智之端也。
惻隱心是仁義的本質，根本。羞惡之心就是義的根本，辭讓之心就是禮的根本，是非之心就是智的根本，也是理智的根本。
[bookmark: _GoBack]
人之有是四端也，猶其有四體也。
人他有四個這樣子的根本，有我們這個四個肢體。
有是四端，而自謂不能者，自賊者也。
有四個根本又有這個四體，還說自己不能達到那些要求的話。就是自己去欺騙自己，就是一種自欺的做法。

謂其君不能者，賊其君者也。
做為一個臣子，你要去盡忠，如果說你做為一個為人君者，就是一個上位的人，如果說做不到這些的話，或者說自己的上位者做不到這些的話，也就是對君主的欺騙，也是一種不忠的表現。

師問：「賊」是什麼意思？
答：就是一種陷害的意思。

